Document ID: 32013D0416

IZVEDBENI SKLEP KOMISIJE
z dne 31. julija 2013
o spremembi Priloge II k Odločbi 93/195/EGS v zvezi z vzorci veterinarskih spričeval za ponovni vstop registriranih konjev za dirke, tekmovanja in kulturne prireditve v Evropsko unijo po začasnem izvozu za manj kot 30 dni
(notificirano pod dokumentarno številko C(2013) 4850)
(Besedilo velja za EGP)
(2013/416/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 2009/156/ES z dne 30. novembra 2009 o pogojih v zvezi z zdravstvenim varstvom živali, ki ureja premike in uvoz kopitarjev iz tretjih držav (1) in zlasti člena 19(d) Direktive,
ob upoštevanju naslednjega:
(1)
Odločba Komisije 93/195/EGS z dne 2. februarja 1993 o pogojih v zvezi z zdravstvenim varstvom živali in izdajanju veterinarskih spričeval za ponovni vstop registriranih konjev za dirke, tekmovanja in kulturne prireditve po začasnem izvozu (2) določa več vzorcev veterinarskih spričeval za ponovni vstop registriranih konjev v Unijo, ki so bili začasno izvoženi v tretje države za sodelovanje na dirkah, tekmovanjih in kulturnih prireditvah.
(2)
Vzorec veterinarskega spričevala za ponovni vstop registriranih konjev za dirke, tekmovanja in kulturne prireditve v Evropsko unijo po začasnem izvozu za manj kot 30 dni je določen v Prilogi II k navedeni odločbi.
(3)
Odločba Komisije 2007/240/ES z dne 16. aprila 2007 o določitvi novih veterinarskih spričeval za uvoz živih živali, semena, jajčnih celic in proizvodov živalskega izvora v Skupnost v okviru, med drugim, Odločbe 93/195/EGS (3) določa standardiziran vzorec veterinarskega spričevala.
(4)
Vzorec veterinarskega spričevala iz Priloge II k Odločbi 93/195/EGS je treba prilagoditi vzorcu iz Odločbe 2007/240/ES.
(5)
Poleg tega Priloga II k Odločbi 93/195/EGS, kakor je bila spremenjena s Sklepom Komisije 2010/266/EU z dne 30. aprila 2010 o spremembi odločb 92/260/EGS, 93/195/EGS, 93/197/EGS in 2004/211/ES glede uvoza registriranih konjev iz nekaterih delov Kitajske in o prilagoditvi nekaterih imen tretjih držav (4) zaradi pravne jasnosti zahteva nekatere popravke.
(6)
Odločbo 93/195/EGS bi bilo zato treba ustrezno spremeniti.
(7)
Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJI SKLEP:
Člen 1
Priloga II k Odločbi 93/195/EGS se nadomesti z besedilom v Prilogi k temu sklepu.
Člen 2
Države članice v prehodnem obdobju do 1. oktobra 2013 še naprej dovolijo ponovni vstop registriranih konj za dirke, tekmovanja in kulturne prireditve v Unijo po začasnem izvozu v tretje države za ne več kot 30 dni, ki jim je priloženo veterinarsko spričevalo, izdano najpozneje 21. septembra 2013 v skladu z različico vzorca iz Priloge II k Odločbi 93/195/EGS pred spremembami, ki jih uvaja ta sklep.
Člen 3
Ta sklep je naslovljen na države članice.
V Bruslju, 31. julija 2013

Labels: 0
3
6